title: 2009/227/ES: Rozhodnutie Európskeho parlamentu z  22. apríla 2008 o absolutóriu za plnenie rozpočtu Európskej agentúry pre bezpečnosť sietí a informácií za rozpočtový rok 2006

text:
               31.3.2009

               SK

               Úradný vestník Európskej únie

               L 88/217

         ROZHODNUTIE EURÓPSKEHO PARLAMENTU
   z 22. apríla 2008
   o absolutóriu za plnenie rozpočtu Európskej agentúry pre bezpečnosť sietí a informácií za rozpočtový rok 2006
   (2009/227/ES)
   EURÓPSKY PARLAMENT,
   so zreteľom na konečnú účtovnú závierku Európskej agentúry pre bezpečnosť sietí a informácií za rozpočtový rok 2006 (1),
   so zreteľom na správu Dvora audítorov o overení ročnej účtovnej závierky Európskej agentúry pre bezpečnosť sietí a informácií za rozpočtový rok 2006 spolu s odpoveďami agentúry (2),
   so zreteľom na odporúčanie Rady z 12. februára 2008 (5843/2008 – C6-0084/2008),
   so zreteľom na Zmluvu o ES, a najmä na jej článok 276,
   so zreteľom na nariadenie Rady (ES, Euratom) č. 1605/2002 z 25. júna 2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (3), a najmä na jeho článok 185,
   so zreteľom na nariadenie Európskeho parlamentu a Rady (ES) č. 460/2004 z 10. marca 2004 o zriadení Európskej agentúry pre bezpečnosť sietí a informácií (4), a najmä na jeho článok 17,
   so zreteľom na nariadenie Komisie (ES, Euratom) č. 2343/2002 z 19. novembra 2002 o rámcovom rozpočtovom nariadení pre subjekty uvedené v článku 185 nariadenia Rady (ES, Euratom) č. 1605/2002 (5), a najmä na jeho článok 94,
   so zreteľom na článok 71 rokovacieho poriadku a prílohu V k rokovaciemu poriadku,
   so zreteľom na správu Výboru pre kontrolu rozpočtu (A6-0119/2008),

               1.

               udeľuje výkonnému riaditeľovi Európskej agentúry pre bezpečnosť sietí a informácií absolutórium za plnenie rozpočtu agentúry za rozpočtový rok 2006;

               2.

               uvádza svoje poznámky v priloženom uznesení;

               3.

               poveruje svojho predsedu, aby toto rozhodnutie a uznesenie, ktoré je jeho neoddeliteľnou súčasťou, postúpil výkonnému riaditeľovi Európskej agentúry pre bezpečnosť sietí a informácií, Rade, Komisii a Dvoru audítorov a aby zabezpečil ich uverejnenie v Úradnom vestníku Európskej únie (v sérii L).

            Predseda

         Hans-Gert PÖTTERING

            Generálny tajomník

         Harald RØMER

      (1)  Ú. v. EÚ C 261, 31.10.2007, s. 23.

      (2)  Ú. v. EÚ C 309, 19.12.2007, s. 1.

      (3)  Ú. v. ES L 248, 16.9.2002, s. 1.

      (4)  Ú. v. EÚ L 77, 13.3.2004, s. 1.

      (5)  Ú. v. ES L 357, 31.12.2002, s. 72.
    ---documentbreak---

               31.3.2009

               SK

               Úradný vestník Európskej únie

               L 88/218

         UZNESENIE EURÓPSKEHO PARLAMENTU
   z 22. apríla 2008
   s poznámkami, ktoré je neoddeliteľnou súčasťou rozhodnutia o absolutóriu za plnenie rozpočtu Európskej agentúry pre bezpečnosť sietí a informácií za rozpočtový rok 2006
   EURÓPSKY PARLAMENT,
   so zreteľom na konečnú účtovnú závierku Európskej agentúry pre bezpečnosť sietí a informácií za rozpočtový rok 2006 (1),
   so zreteľom na správu Dvora audítorov o overení ročnej účtovnej závierky Európskej agentúry pre bezpečnosť sietí a informácií za rozpočtový rok 2006 spolu s odpoveďami agentúry (2),
   so zreteľom na odporúčanie Rady z 12. februára 2008 (5843/2008 – C6-0084/2008),
   so zreteľom na Zmluvu o ES, a najmä na jej článok 276,
   so zreteľom na nariadenie Rady (ES, Euratom) č. 1605/2002 z 25. júna 2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (3), a najmä na jeho článok 185,
   so zreteľom na nariadenie Európskeho parlamentu a Rady (ES) č. 460/2004 z 10. marca 2004 o zriadení Európskej agentúry pre bezpečnosť sietí a informácií (4), a najmä na jeho článok 17,
   so zreteľom na nariadenie Komisie (ES, Euratom) č. 2343/2002 z 19. novembra 2002 o rámcovom rozpočtovom nariadení pre subjekty uvedené v článku 185 nariadenia Rady (ES, Euratom) č. 1605/2002 (5), a najmä na jeho článok 94,
   so zreteľom na článok 71 rokovacieho poriadku a prílohu V k rokovaciemu poriadku,
   so zreteľom na správu Výboru pre kontrolu rozpočtu (A6-0119/2008),

               A.

               keďže Dvor audítorov vyhlásil, že získal dostatočné záruky o tom, že účtovná závierka za rozpočtový rok 2006 poskytuje spoľahlivé informácie a že príslušné transakcie sú zákonné a správne;

               B.

               keďže 24. apríla 2007 Európsky parlament udelil výkonnému riaditeľovi Európskej agentúry pre bezpečnosť sietí a informácií absolutórium za plnenie rozpočtu agentúry za rozpočtový rok 2005 (6) a v uznesení, ktoré je súčasťou rozhodnutia o absolutóriu, Európsky parlament okrem iného:

                           —

                           poznamenal, že plnenie rozpočtu v rozpočtovom roku 2005 charakterizovala nízka miera záväzkov (70 %) a výrazná miera prenesených rozpočtových prostriedkov (celkove viac ako 40 % a v prípade prevádzkových výdavkov takmer 80 %) a že táto situácia vznikla sčasti pre problémy vyplývajúce z toho, že činnosť agentúry sa práve začala, a tiež z toho, že agentúra sa sfunkčnila až v druhej polovici roka 2005,

                           —

                           poznamenal, že hoci sa to v rozpočtových pravidlách agentúry predpokladalo, nebolo zavedené riadenie podľa činností v súlade s postupom použitým vo všeobecnom rozpočte, ktorého cieľom je zlepšiť monitorovanie výkonnosti;

   Všeobecné body, ktoré sa týkajú horizontálnych otázok agentúr EÚ a majú tak význam aj pre udeľovanie absolutória každej jednotlivej agentúre

               1.

               konštatuje, že rozpočty 24 agentúr a ostatných orgánov, ktorých audit vykonal Dvor audítorov, predstavovali spolu 1 080,5 milióna EUR v roku 2006 [pričom najvyšší rozpočet mala Európska agentúra pre obnovu, a to 271 miliónov EUR, a najmenší vo výške 5 miliónov EUR mala Európska policajná akadémia (CEPOL)];

               2.

               poukazuje na to, že zoznam vonkajších orgánov EÚ, ktoré podliehajú auditu a udeľovaniu absolutória, obsahuje nielen tradičné regulačné agentúry, ale aj výkonné agentúry zriadené na vykonávanie konkrétnych programov, a v blízkej budúcnosti sa rozšíri o spoločné podniky založené v rámci verejno-súkromných partnerstiev (spoločné technologické iniciatívy);

               3.

               v súvislosti s postupom v Európskom parlamente poznamenáva, že počet agentúr podliehajúcich udeľovaniu absolutória sa vyvíjal takto: rozpočtový rok 2000: 8; 2001: 10; 2002: 11; 2003: 14; 2004: 14; 2005: 16; 2006: 20 regulačných agentúr a 2 výkonné agentúry (okrem 2 agentúr, v ktorých vykonáva audit Dvor audítorov, ale podliehajú vnútornému postupu udeľovania absolutória);

               4.

               preto uzatvára, že audit/postup udeľovania absolutória sa stal ťažkopádny a neúmerný v porovnaní s pomernou veľkosťou rozpočtov agentúr/ostatných orgánov; poveruje príslušný výbor, aby dôkladne prehodnotil postup udeľovania absolutória v súvislosti s agentúrami a ostatnými orgánmi s cieľom navrhnúť jednoduchší a racionálnejší prístup vzhľadom na rastúci počet orgánov, z ktorých každý bude v nasledujúcich rokoch potrebovať osobitnú správu pre udelenie absolutória;

         Zásadné pripomienky

               5.

               požaduje, aby Komisia pred zriadením novej agentúry alebo reformou existujúcej agentúry poskytla jasné vysvetlenia v súvislosti s týmito otázkami: druh agentúry, ciele agentúry, vnútorná riadiaca štruktúra, produkty, služby, kľúčové operácie, cieľová skupina, zákazníci a zainteresované strany agentúry, formálny vzťah s vonkajšími aktérmi, rozpočtová zodpovednosť, finančné plánovanie, zamestnanci a personálna politika;

               6.

               požaduje, aby sa každá agentúra riadila ročnou výkonnostnou dohodou, ktorú vypracuje agentúra a príslušné generálne riaditeľstvo a ktorá by mala obsahovať hlavné ciele na nasledujúci rok, finančný rámec a jasné ukazovatele na meranie výkonnosti;

               7.

               požaduje, aby Dvor audítorov alebo iný nezávislý audítor pravidelne (a na základe ad hoc) kontroloval výkonnosť agentúr; domnieva sa, že kontrola by sa nemala obmedzovať iba na tradičné prvky finančného hospodárenia a riadneho využívania verejných financií, ale mala by sa zameriavať aj na účinnosť a efektivitu administratívy a mala by obsahovať hodnotenie finančného hospodárenia každej agentúry;

               8.

               zastáva názor, že v prípade agentúr, ktoré sústavne nadhodnocujú svoje rozpočtové potreby, by sa malo uskutočniť technické zníženie na základe voľných pracovných miest; domnieva sa, že v dlhodobom horizonte to povedie k nižším pripísaným príjmom pre agentúry, a tým aj k nižším administratívnym nákladom;

               9.

               konštatuje, že vážnym problémom je skutočnosť, že viacero agentúr je kritizovaných za nedodržiavanie pravidiel o verejnom obstarávaní, nariadenia o rozpočtových pravidlách, služobného poriadku a pod.; domnieva sa, že hlavným dôvodom je skutočnosť, že väčšina nariadení, aj nariadenie o rozpočtových pravidlách, je vypracovaných pre väčšie inštitúcie a že väčšina malých agentúr nemá kritickú veľkosť na to, aby sa vedela vyrovnať s týmito regulačnými požiadavkami; preto žiada Komisiu, aby hľadala urýchlené riešenie zvýšenia efektívnosti zoskupením administratívnych funkcií rôznych agentúr dohromady s cieľom dosiahnuť túto kritickú veľkosť (s prihliadnutím na nutné zmeny v základných právnych predpisoch upravujúcich činnosť agentúr a ich rozpočtovú nezávislosť) alebo rýchlo vypracovala osobitné pravidlá pre agentúry (najmä vykonávacie pravidlá pre agentúry), ktoré im umožnia dosiahnuť úplný súlad s požiadavkami;

               10.

               nalieha na Komisiu, aby pri zostavovaní predbežného návrhu rozpočtu prihliadala na výsledky plnenia rozpočtu jednotlivých agentúr v predchádzajúcich rokoch, a to najmä v roku n – 1, a v súlade s tým upravila rozpočet, ktorý príslušná agentúra žiada; vyzýva príslušný výbor, aby rešpektoval túto úpravu, a v prípade, že to neurobí Komisia, sám upravil príslušný rozpočet na realistickú úroveň zladením absorpčnej a implementačnej schopnosti príslušnej agentúry;

               11.

               pripomína svoje rozhodnutie o udelení absolutória za rozpočtový rok 2005, v ktorom vyzval Komisiu na predkladanie štúdie o pridanej hodnote každej jestvujúcej agentúry každých päť rokov; vyzýva všetky dotknuté inštitúcie, aby v prípade negatívneho hodnotenia prínosu určitej agentúry prijali potrebné kroky a upravili pôsobnosť tejto agentúry alebo ju zrušili; konštatuje, že v roku 2007 Komisia nevykonala ani jedno hodnotenie; trvá na tom, že Komisia by mala predložiť najmenej päť takýchto hodnotení pred rozhodnutím o udelení absolutória za rozpočtový rok 2007 a začať s najstaršími agentúrami;

               12.

               domnieva sa, že odporúčania Dvora audítorov by sa mali vykonávať čo najskôr a že objem dotácií vyplácaných agentúram by sa mal zladiť s ich skutočnými finančnými potrebami; ďalej sa domnieva, že zmeny a doplnenia všeobecného nariadenia o rozpočtových pravidlách by sa mali začleniť do rámcového nariadenia o rozpočtových pravidlách agentúr a do ich rôznych špecifických nariadení o rozpočtových pravidlách;

         Prezentácia oznamovaných údajov

               13.

               konštatuje, že neexistuje štandardný prístup agentúr týkajúci sa prezentácie ich činností v príslušnom rozpočtovom roku a ich účtovných závierok a správ o rozpočtovom a finančnom hospodárení a otázky, či by vyhlásenie o vierohodnosti mal vypracovať riaditeľ agentúry; poznamenáva, že nie všetky agentúry jasne rozlišujú medzi: a) prezentáciou činnosti agentúry verejnosti a b) technickým informovaním o rozpočtovom a finančnom hospodárení;

               14.

               konštatuje, že hoci v obvyklých pokynoch Komisie týkajúcich sa prípravy správ o činnosti sa výslovne nevyžaduje, aby agentúra vypracovala vyhlásenie o vierohodnosti, mnohí riaditelia jednako vypracovali takéto vyhlásenie za rok 2006, v jednom prípade vrátane dôležitej výhrady;

               15.

               pripomína svoje uznesenie z 12. apríla 2005 (7) obsahujúce výzvu riaditeľom agentúr, aby odteraz k výročným správam o činnosti, ktoré sa predkladajú spolu s finančnými údajmi a údajmi o hospodárení, pripájali vyhlásenie o vierohodnosti týkajúce sa zákonnosti a správnosti transakcií, podobné vyhláseniam, ktoré podpisujú generálni riaditelia Komisie;

               16.

               žiada Komisiu, aby podľa toho zmenila svoje obvyklé pokyny agentúram;

               17.

               ďalej navrhuje, aby Komisia spolupracovala s agentúrami na vytvorení harmonizovaného modelu, ktorý sa bude vzťahovať na všetky agentúry a iné orgány a ktorý bude jasne rozlišovať:

                           —

                           výročnú správu určenú pre široké publikum, ktorá sa týka operácií, činnosti a dosiahnutých výsledkov orgánu,

                           —

                           účtovné závierky a správu o plnení rozpočtu,

                           —

                           správu o činnosti, ktorá vychádza zo správ o činnosti predkladaných generálnymi riaditeľmi Komisie,

                           —

                           vyhlásenie o vierohodnosti podpísané riaditeľom orgánu spolu so všetkými výhradami alebo pripomienkami, v prípade ktorých sa domnieva, že je vhodné na ne upozorniť orgán, ktorý udeľuje absolutórium;

         Všeobecné zistenia Dvora audítorov

               18.

               berie na vedomie zistenie Dvora audítorov [výročná správa, odsek 10.29 (8)], že Komisia vypláca dotácie agentúram z rozpočtu Spoločenstva na základe odhadu potreby finančných prostriedkov, ktorý nie je dostatočne odôvodnený, a že to spolu s objemom prenesených rozpočtových prostriedkov vedie k tomu, že agentúry majú značne vysoké hotovostné zostatky; ďalej berie na vedomie odporúčanie Dvora audítorov, aby sa dotácie vyplácali agentúram v takej výške, ktorá je v súlade s ich skutočnou potrebou finančných prostriedkov;

               19.

               konštatuje, že na konci roka 2006 nebol účtovný systém ABAC zavedený v 14 agentúrach (výročná správa, poznámka pod čiarou k odseku 10.31);

               20.

               berie na vedomie poznámku Dvora audítorov (výročná správa, odsek 1.25) týkajúcu sa nákladov budúcich období na nevyčerpanú riadnu dovolenku, ktoré účtujú niektoré agentúry; zdôrazňuje, že Dvor audítorov vyslovil svoje vyhlásenie o vierohodnosti s výhradou v prípade troch agentúr [Európske stredisko pre rozvoj odborného vzdelávania (Cedefop), CEPOL a Európska železničná agentúra] za rozpočtový rok 2006 (2005: Cedefop, Európsky úrad pre bezpečnosť potravín, Európska agentúra pre obnovu);

         Vnútorný audit

               21.

               pripomína, že v súlade s článkom 185 ods. 3 nariadenia o rozpočtových pravidlách vnútorný audítor Komisie je aj vnútorným audítorom regulačných agentúr, ktoré dostávajú dotácie z rozpočtu EÚ; poukazuje na to, že vnútorný audítor predkladá správy správnej rade a riaditeľovi každej agentúry;

               22.

               upriamuje pozornosť na výhradu uvedenú vo výročnej správe o činnosti vnútorného audítora za rok 2006:
               „Vnútorný audítor Komisie nedokázal riadne plniť svoje povinnosti udelené článkom 185 nariadenia o rozpočtových pravidlách ako vnútorný audítor orgánov Spoločenstva z dôvodu nedostatočných personálnych zdrojov.“;

               23.

               berie však na vedomie pripomienku vnútorného audítora v jeho správe o činnosti za rok 2006, že od roku 2007 bude Komisia prideľovať dodatočné personálne zdroje útvaru vnútorného auditu (IAS) a všetky činné regulačné agentúry budú každoročne podliehať vnútornému auditu;

               24.

               berie na vedomie rastúci počet regulačných a výkonných agentúr a spoločných podnikov, v ktorých IAS musí vykonávať audit podľa článku 185 nariadenia o rozpočtových pravidlách; žiada Komisiu, aby informovala príslušný výbor Európskeho parlamentu, či personálne zdroje, ktoré bude mať IAS k dispozícii, budú v nasledujúcich rokoch stačiť na vykonávanie každoročného auditu všetkých týchto orgánov;

               25.

               poznamenáva, že v článku 72 ods. 5 nariadenia (ES, Euratom) č. 2343/2002 sa vyžaduje, aby každá agentúra každoročne predkladala orgánu, ktorý udeľuje absolutórium, a Komisii správu vypracovanú jej riaditeľom, v ktorej zhrnie počet a typ vnútorných auditov vykonaných vnútorným audítorom, navrhované odporúčania a opatrenia prijaté na základe týchto odporúčaní; žiada agentúry, aby uvádzali, či sa tak stalo, a ak áno, ako;

               26.

               s ohľadom na schopnosti vnútorného auditu, najmä vo vzťahu k malým agentúram, berie na vedomie návrh vnútorného audítora predložený príslušnému výboru Európskeho parlamentu 14. septembra 2006, podľa ktorého by malé agentúry mali mať povolenie na nákup služieb vnútorného auditu v súkromnom sektore;

         Hodnotenie agentúr

               27.

               pripomína spoločné stanovisko Európskeho parlamentu, Rady a Komisie (9) prerokované počas zmierovacieho konania pred Radou ECOFIN o rozpočte z 13. júla 2007, požadujúce: i) zoznam agentúr, ktoré Komisia mieni vyhodnotiť, a ii) zoznam už vyhodnotených agentúr spolu so súhrnom hlavných zistení;

      Disciplinárne konanie

               28.

               konštatuje, že jednotlivé agentúry majú pre svoju veľkosť ťažkosti s vytvorením disciplinárnych rád ad hoc zložených zo zamestnancov v primeranom pracovnom zaradení a že vyšetrovací a disciplinárny úrad Komisie (IDOC) nezodpovedá za agentúry; vyzýva agentúry, aby posúdili vytvorenie medziagentúrnej disciplinárnej rady;

         Návrh medziinštitucionálnej dohody

               29.

               pripomína návrh medziinštitucionálnej dohody o operačnom rámci pre európske regulačné agentúry, ktorý predložila Komisia [KOM(2005) 59], na základe ktorej by sa mohol vypracovať horizontálny rámec na vytváranie, štruktúru, fungovanie, hodnotenie a kontrolu európskych regulačných agentúr; konštatuje, že návrh predstavuje užitočnú iniciatívu v úsilí o racionalizáciu zriaďovania a prevádzky agentúr; berie na vedomie stanovisko Komisie v jej súhrnnej správe za rok 2006 [odsek 3.1, KOM(2007) 274], že hoci sa rokovania prerušili po uverejnení uvedeného návrhu, diskusie o podstate sa v Rade obnovili koncom roka 2006; vyjadruje poľutovanie nad tým, že nebolo možné dosiahnuť ďalší pokrok smerom k prijatiu;

               30.

               víta preto záväzok Komisie na predloženie oznámenia počas roka 2008 o budúcnosti regulačných agentúr;

         Samofinancované agentúry

               31.

               pripomína, že v prípade oboch agentúr, ktoré sa samofinancujú, udeľuje riaditeľovi absolutórium správna rada; konštatuje, že obe majú významné akumulované prebytky z príjmov z poplatkov prenesených z predchádzajúcich rokov:

                           —

                           prostriedky v hotovosti Úradu pre harmonizáciu vnútorného trhu a ich ekvivalenty: 281 miliónov EUR (10),

                           —

                           prostriedky v hotovosti Úradu Spoločenstva pre odrody rastlín a ich ekvivalenty: 18 miliónov EUR (11);

         Osobitné body

               32.

               berie na vedomie pripomienku Dvora audítorov v správe za rok 2006, že plnenie rozpočtu agentúry za rozpočtový rok 2006 preukázalo mieru čerpania vo výške 90 % vo viazaných rozpočtových prostriedkoch a 76 % vo výdavkových rozpočtových prostriedkoch a že transakcie sa sústredili v poslednom štvrťroku; okrem toho nedostatky postupov tvorby rozpočtu viedli k vysokému počtu presunov, takže rozpočtová zásada špecifikácie sa prísne nedodržala;

               33.

               vyjadruje obavy zo zistení Dvora audítorov, že účtovný softvér používaný agentúrou umožňuje meniť záznamy bez toho, aby sa o tom zachovali stopy na účely auditu, a že agentúra nevytvorila systém uchovávania faktúr zabezpečujúci presnosť finančných informácií v účtovnej závierke;

               34.

               upriamuje pozornosť na ďalšie zistenia Dvora audítorov, že:

                           —

                           sa zatiaľ nezdokumentovali všetky vnútorné postupy kontroly požadované nariadením o rozpočtových pravidlách na zabezpečenie transparentnosti a riadneho finančného hospodárenia,

                           —

                           správna rada formálne neprijala normy vnútornej kontroly ani kódex profesijnej etiky,

                           —

                           chýbali písomné pokyny na archiváciu podpornej dokumentácie transakcií,

                           —

                           nebola vytvorená komisia pre finančné nezrovnalosti;

               35.

               berie na vedomie odpoveď agentúry, že v roku 2006, ktorý bol prvým celým rokom jej fungovania, zintenzívnila svoju činnosť v druhej polovici roka, čoho výsledkom bolo, že mnohé transakcie sa uskutočnili v poslednom štvrťroku; okrem toho ostala pozícia rozpočtového pracovníka v roku 2006 neobsadená viac ako päť mesiacov, čo ovplyvnilo schopnosť agentúry optimalizovať plánovanie a minimalizovať presuny počas roka;

               36.

               na základe hospodárskeho výsledku agentúry konštatuje, že v roku 2006 jej celkové prevádzkové príjmy dosiahli 5,48 milióna EUR a celkové výdavky 5,95 milióna EUR, čím vznikol hospodársky výsledok (deficit) za rok 2006 vo výške 460 000 EUR;

               37.

               konštatuje, že výkaz rozpočtového výsledku obsahuje otvorenú položku 1,1 milióna EUR v rámci predbežného financovania, ktorú musí agentúra Komisii vrátiť v roku 2007;

               38.

               zdôrazňuje, že výročná správa agentúry o činnosti podľa článku 40 nariadenia (ES, Euratom) č. 2343/2002 obsahuje vyhlásenie povoľujúceho úradníka o vierohodnosti spolu s výhradami;

               39.

               je si vedomý hodnotenia agentúry v mene Komisie v roku 2007, ktoré uskutočnili vonkajšie subjekty a v ktorom sa uvádza, že:

                           —

                           výsledky činnosti agentúry nestačili na vytvorenie pôvodne predpokladanej pridanej hodnoty a výsledkov,

                           —

                           veľkosť správnej rady a jej nadmerné právomoci vo vzťahu k agentúre sťažujú riadenie,

                           —

                           prevádzkový personál nedosahoval počet potrebný na efektívnu prevádzku;

               40.

               berie na vedomie a odmieta návrh Komisie [KOM(2007) 699] na presun zodpovedností agentúry na nový Európsky úrad marketingu telekomunikácií, ktorého úlohy by od roku 2010 mali zahŕňať:

                           —

                           dosiahnutie cieľa, že 27 národných regulačných orgánov by malo pracovať ako efektívny tím na základe spoločných určujúcich zásad,

                           —

                           doručovanie stanovísk Komisie a pomoc pri príprave jej opatrení jednotného trhu v odvetví telekomunikácií,

                           —

                           riešenie problémov sietí a bezpečnosti informácií.

      (1)  Ú. v. EÚ C 261, 31.10.2007, s. 23.

      (2)  Ú. v. EÚ C 309, 19.12.2007, s. 1.

      (3)  Ú. v. ES L 248, 16.9.2002, s. 1.

      (4)  Ú. v. EÚ L 77, 13.3.2004, s. 1.

      (5)  Ú. v. ES L 357, 31.12.2002, s. 72.

      (6)  Ú. v. EÚ L 187, 15.7.2008, s. 176.

      (7)  Všetky uznesenia týkajúce sa agentúr boli uverejnené v Ú. v. EÚ L 196, 27.7.2005.

      (8)  Ú. v. EÚ C 273, 15.11.2007, s. 1.

      (9)  Dokument Rady DS 605/1/07 Rev1.

      (10)  Zdroj: Správa o overení ročnej účtovnej závierky Úradu pre harmonizáciu vnútorného trhu za rozpočtový rok 2006 spolu s odpoveďami úradu (Ú. v. EÚ C 309, 19.12.2007, s. 141).

      (11)  Zdroj: Správa o overení ročnej účtovnej závierky Úradu Spoločenstva pre odrody rastlín za rozpočtový rok 2006 spolu s odpoveďami úradu (Ú. v. EÚ C 309, 19.12.2007, s. 135).


title: 2004/719/ES: Rozhodnutie Európskeho parlamentu z 21. apríla 2004 uzatvárajúce účty v súvislosti s plnením všeobecného rozpočtu Európskej únie za finančný rok 2002 (Komisia)

text:
               4.11.2004

               SK

               Úradný vestník Európskej únie

               L 330/13

      ROZHODNUTIE EURÓPSKEHO PARLAMENTU

   z 21. apríla 2004
   uzatvárajúce účty v súvislosti s plnením všeobecného rozpočtu Európskej únie za finančný rok 2002 (Komisia)
   (2004/719/ES)

      Rozhodnutia z 21. apríla 2004 sa týkajú len finančného roka 2002, a teda nie sú preložené do slovenského jazyka.


title: 2010/293/: Rozhodnutie Komisie z  20. mája 2010 o uzatvorení vykonávacieho ujednania medzi Európskou komisiou a vládou Spojených štátov amerických o spolupráci v oblasti výskumu vnútornej/civilnej bezpečnosti

text:
               21.5.2010

               SK

               Úradný vestník Európskej únie

               L 125/53

         ROZHODNUTIE KOMISIE
   z 20. mája 2010
   o uzatvorení vykonávacieho ujednania medzi Európskou komisiou a vládou Spojených štátov amerických o spolupráci v oblasti výskumu vnútornej/civilnej bezpečnosti
   (2010/293/EÚ)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na Dohodu o vedecko-technickej spolupráci medzi Európskym spoločenstvom a vládou Spojených štátov amerických (1), a najmä na jej článok 5 písm. b) druhý odsek,
   keďže:

               (1)

               Dohoda o vedecko-technickej spolupráci medzi Európskym spoločenstvom a vládou Spojených štátov amerických (ďalej len „dohoda“) bola schválená rozhodnutím Rady 98/591/ES (2) a nadobudla platnosť 14. októbra 1998. Táto dohoda je obnoviteľná na obdobia piatich rokov (3) a bola rozšírená, zmenená a doplnená 14. októbra 2008 (4).

               (2)

               Transatlantická spolupráca v oblasti výskumu vnútornej/civilnej bezpečnosti je žiaduca a vzájomne prospešná.

               (3)

               Z prieskumných rozhovorov vyplynul zhodný názor, že vykonávacie ujednanie bude predstavovať mechanizmus na zjednodušenie spoločnej technickej a vedeckej činnosti.

               (4)

               Európska komisia a vláda Spojených štátov amerických úspešne uzavreli vykonávacie ujednanie vzťahujúce sa na spoluprácu v interdisciplinárnej oblasti výskumu vnútornej/civilnej bezpečnosti (ďalej len „vykonávacie ujednanie“).

               (5)

               Vykonávacie ujednanie nemá žiadne priame finančné dôsledky. Spoločné projekty budú súťažiť o financovanie prostredníctvom bežných opatrení výskumu a technologického rozvoja, ako aj podporných opatrení v príslušných výskumných programoch siedmeho rámcového programu Európskeho spoločenstva v oblasti výskumu, technického rozvoja a demonštračných činností (2007 – 2013) (5). V súlade s dohodou sa finančné prostriedky Európskej únie budú obmedzovať na európskych partnerov.

               (6)

               Vykonávacie ujednanie by sa malo schváliť,

         PRIJALA TOTO ROZHODNUTIE:
   Článok 1
   Vykonávacie ujednanie medzi Európskou komisiou a vládou Spojených štátov amerických o spolupráci v oblasti výskumu vnútornej/civilnej bezpečnosti sa schvaľuje.
   Text vykonávacieho ujednania je pripojený k tomuto rozhodnutiu.
   Článok 2
   Komisár zodpovedný za GR pre podnikanie a priemysel je oprávnený podpísať vykonávacie ujednanie v mene Komisie.
   Článok 3
   Toto rozhodnutie nadobúda účinnosť prvým dňom po jeho uverejnení v Úradnom vestníku Európskej únie.

      V Bruseli 20. mája 2010

            Za Komisiu v mene predsedu

         Antonio TAJANI

            podpredseda

      (1)  Ú. v. ES L 284, 22.10.1998, s. 37.

      (2)  Ú. v. ES L 284, 22.10.1998, s. 35.

      (3)  Ú. v. EÚ L 335, 11.11.2004, s. 7.

      (4)  Prostredníctvom výmeny verbálnych nót medzi Radou EÚ z 15. mája 2009 (referenčné č. SGS9/06298) a Ministerstvom zahraničných vecí vlády Spojených štátov zo 6. júla 2009.

      (5)  Ú. v. EÚ L 412, 30.12.2006, s. 1.
    ---documentbreak---

               21.5.2010

               SK

               Úradný vestník Európskej únie

               L 125/54

         VYKONÁVACIE UJEDNANIE
   medzi Európskou komisiou a vládou Spojených štátov amerických o spolupráci v oblasti výskumu vnútornej/civilnej bezpečnosti
   V súlade s Dohodou o vedecko-technickej spolupráci medzi vládou Spojených štátov amerických a Európskym spoločenstvom, ktorá bola podpísaná vo Washingtone 5. decembra 1997, rozšírená, zmenená a doplnená (prostredníctvom výmeny verbálnych nót medzi Radou EÚ z 15. mája 2009 a Ministerstvom zahraničných vecí vlády Spojených štátov zo 6. júla 2009), ďalej len „dohoda“, sa týmto medzi Európskou komisiou (EK) a Spojenými štátmi americkými (USA), ďalej len „zmluvné strany“, uzatvára vykonávacie ujednanie o spolupráci v interdisciplinárnej oblasti výskumu vnútornej/civilnej bezpečnosti. Spolupráca bude prebiehať v rámci dohody. Účelom tohto vykonávacieho ujednania je podnietiť, rozvíjať a zjednodušiť takúto spoluprácu medzi zmluvnými stranami prebiehajúcu na základe vzájomného prospechu na báze celkovej rovnováhy výhod, vzájomných príležitostí zapojiť sa do spolupráce a rovnocenného a čestného zaobchádzania. Účelom tohto vykonávacieho ujednania nie je vytvárať právne záväzné povinnosti.
   1.   Spolupráca

   Zmluvné strany môžu vykonávať a uľahčovať spoluprácu vo všetkých oblastiach vedy a techniky súvisiacich s oblasťou vnútornej/civilnej bezpečnosti, ako sa stanovuje v téme 10 „Bezpečnosť“ (a príslušných nadväzujúcich programoch) siedmeho rámcového programu Európskeho spoločenstva v oblasti výskumu, technického rozvoja a demonštračných činností (2007 – 2013) na jednej strane a v prioritách ministerstva vnútornej bezpečnosti na strane druhej.
   Spolupráca môže zahŕňať najmä tieto oblasti výskumu vnútornej/civilnej bezpečnosti:

               1.1.

               bezpečnosť občanov (napr. ochrana pred katastrofami spôsobenými prírodou a človekom, prevencia výroby nezákonných drog) vrátane riadenia krízových a núdzových situácií;

               1.2.

               bezpečnosť a pružnosť kritických infraštruktúr, kľúčových zdrojov, poľnohospodárstva, verejných služieb, komunikácií a finančných služieb;

               1.3.

               interakcia medzi bezpečnosťou a spoločnosťou vrátane rozhrania medzi človekom a technikou, výskumu správania, otázok súkromia a biometrie;

               1.4.

               bezpečnosť kontroly a prekračovania hraníc vrátane pozemných a pobrežných hraníc;

               1.5.

               optimalizácia existujúcich technológií a ich interoperability;

               1.6.

               rozvoj technológií a vybavenia pre koncových používateľov na odstránenie existujúcich nedostatkov a splnenie požiadaviek, napríklad v oblasti civilnej ochrany a prvej reakcie;

               1.7.

               vývoj a výmena príslušných požiadaviek, noriem, hodnotení zraniteľnosti, analýz vzájomnej závislosti, osvedčení, najlepších postupov, usmernení, programov odbornej prípravy, skúšobných protokolov, údajov, softvéru, vybavenia a personálu.

         2.   Charakter spolupráce

               2.1.

               Spolupráca môže okrem iného zahŕňať:

                           2.1.1.

                           poskytovanie porovnateľných príležitostí pre subjekty z Európskej únie a zo Spojených štátov amerických umožňujúcich ich účasť v oblastiach uvedených v bode 1;

                           2.1.2.

                           včasnú výmenu relevantných informácií vrátane informácií o nadchádzajúcich výzvach týkajúcich sa grantov alebo výzvach na predkladanie návrhov, alebo o oznámeniach príležitostí uvedených v bode 2.1.1;

                           2.1.3.

                           činnosti v rámci príslušných výskumných spoločenstiev zmluvných strán zamerané na podporu príležitostí vytvorených v rámci tohto vykonávacieho ujednania, napr. prostredníctvom pravidelnej účasti na revíziách programov zmluvných strán, výzvach týkajúcich sa grantov a vyhláseniach ponukového konania v Spojených štátoch, ako aj na výzvach Európskej únie na predkladanie návrhov;

                           2.1.4.

                           porovnateľný prístup k laboratórnym zariadeniam, vybaveniu a materiálu na realizáciu vedeckých a technických činností vrátane výskumu, vývoja, skúšania a hodnotenia, štandardizácie a osvedčovania;

                           2.1.5.

                           podporu spoločného výskumu, vývoj obsahu a prístup k návrhom, dodatky k existujúcim grantom, zmluvám a dohodám, ako aj financovanie tematickej spolupráce vo vzájomný prospech a s pridanou hodnotou.

         3.   Koordinácia

               3.1.

               Cieľom USA a ES je úzka spolupráca zameraná na koordináciu spoločných činností. Každá zmluvná strana by mala pre tieto koordinačné činnosti vymenovať dvoch zástupcov („riadiaca skupina“). Zástupcovia sa môžu stretávať podľa potreby, spravidla raz ročne. Vo všeobecnosti sa očakáva, že zasadnutia sa budú konať striedavo v Európskej únii a Spojených štátoch amerických, pričom hostiteľská zmluvná strana zabezpečí organizačnú a administratívnu podporu.

               3.2.

               V prípade potreby môže každá zmluvná strana vymenovať ďalších účastníkov, ktorí sa zúčastnia na týchto zasadnutiach. Týmto zasadnutiam by mali spoločne predsedať tajomník pre vedu a techniku ministerstva vnútornej bezpečnosti a riaditeľ zodpovedný za výskum bezpečnosti v EK. Riadiacej skupine nebol pridelený žiaden formálny štatút.

               3.3.

               Úlohou riadiacej skupiny je monitorovať a stimulovať spoluprácu v súlade s týmto vykonávacím ujednaním. Mala by sa podieľať na výmene informácií o postupoch, zákonoch a iných právnych predpisoch a programoch relevantných z hľadiska spolupráce v rámci tohto vykonávacieho ujednania. Mala by plánovať a určovať ciele a príležitosti na každý nadchádzajúci rok, navrhovať ad hoc činnosti a skúmať činnosti a úroveň účasti a podobné úsilie v programoch každej zmluvnej strany v rámci tohto vykonávacieho ujednania. Mala by pravidelne vydávať správu o pokroku v oblasti spolupráce.

         4.   Financovanie

               4.1.

               Spolupráca v rámci tohto vykonávacieho ujednania prebieha v závislosti od dostupnosti prideľovaných finančných prostriedkov a platných zákonov a iných právnych predpisov politík a programov každej zmluvnej strany a od podmienok dohody a tohto vykonávacieho ujednania. Na základe tohto vykonávacieho protokolu nevznikajú žiadne finančné záväzky.

               4.2.

               Každá zmluvná strana hradí náklady na svoju účasť na zasadnutiach riadiacej skupiny. Iné náklady, ako sú náklady na cestovné alebo ubytovanie, ktoré priamo súvisia so zasadnutiami riadiacej skupiny, však hradí hostiteľská zmluvná strana, ak nie je dohodnuté inak.

               4.3.

               Každá zmluvná strana je zodpovedná za každý audit svojich akcií na podporu spolupráce vrátane činností ktoréhokoľvek z jej účastníkov. Audity každej zmluvnej strany by mali byť v súlade s jej vlastnými uplatniteľnými postupmi.

         5.   Duševné vlastníctvo

   Udeľovanie a ochrana práv duševného vlastníctva sú v súlade s ustanoveniami prílohy k dohode.
   6.   Utajované skutočnosti a vybavenie a materiál

               6.1.

               Utajované skutočnosti vymieňané alebo vytvárané medzi zmluvnými stranami sa označujú, spracúvajú a chránia v súlade s dohodou uzavretou medzi Európskou úniou a vládou Spojených štátov amerických o bezpečnosti utajovaných skutočností z 30. apríla 2007 a jej vykonávacím dojednaním, bezpečnostnou dohodou medzi Bezpečnostným úradom generálneho sekretariátu Rady EÚ (GSCSO), riaditeľstvom Európskej komisie pre bezpečnosť (ECSD) a Ministerstvom zahraničných vecí Spojených štátov na ochranu utajovaných skutočností vymieňaných medzi EÚ a USA.

               6.2.

               Každá zmluvná strana vymenuje bezpečnostný orgán ako jediné kontaktné miesto a orgán zodpovedný za vypracovanie postupov upravujúcich bezpečnosť utajovaných skutočností, na ktoré sa vzťahuje toto vykonávacie ujednanie.

               6.3.

               Na informácie, ako aj vybavenie a materiál poskytnuté alebo vytvorené v rámci tohto vykonávacieho ujednania sa v USA vzťahuje označenie SECRET a v EÚ označenie SECRET UE/EU SECRET.

         7.   Neoprávnené sprístupnenie skutočností

               7.1.

               „Controlled Unclassified Information“ (kontrolované neutajované skutočnosti) USA a citlivé neutajované skutočnosti EÚ sú skutočnosti, prípadne predbežné alebo predrozhodovacie údaje, ktoré sa nepovažujú za utajované skutočnosti, ale na ktoré sa uplatňujú obmedzenia prístupu alebo šírenia a pokyny na zaobchádzanie v súlade s príslušnými zákonmi, inými právnymi predpismi, politikami alebo usmerneniami zmluvných strán.

               7.2.

               V prípade potreby, ak sú skutočnosti poskytnuté alebo vytvorené v rámci tohto vykonávacieho ujednania, mali by sa označiť, aby bolo zrejmé, že majú citlivý charakter, v súlade s príslušnými zákonmi, inými právnymi predpismi, politikami alebo usmerneniami zmluvných strán.

               7.3.

               „Controlled Unclassified Information“ v prípade USA okrem iného zahŕňajú informácie označené ako „Sensitive Security Information“, „For Official Use Only“, „Law Enforcement Sensitive Information“, „Protected Critical Infrastructure Information“, „Sensitive But Unclassified“ (SBU) a môžu zahŕňať aj dôverné obchodné skutočnosti. Pokiaľ ide o Európsku komisiu, citlivé neutajované skutočnosti sú skutočnosti obsahujúce označenie, ktoré formálne schválilo riaditeľstvo Európskej komisie pre bezpečnosť.

               7.4.

               „Controlled Unclassified Information“ USA a citlivé neutajované skutočnosti EÚ v rámci tohto vykonávacieho ujednania:

                           7.4.1.

                           sú primerane označené s cieľom upozorniť na ich citlivosť;

                           7.4.2.

                           nevyužívajú sa na iné účely ako na účely opísané v tomto vykonávacom ujednaní a

                           7.4.3.

                           neposkytujú sa tretím stranám bez predchádzajúceho súhlasu zmluvnej strany posielajúcej informácie alebo bez súhlasu pôvodcu.

               7.5.

               Zmluvné strany v súlade so svojimi príslušnými zákonmi a inými právnymi predpismi prijímajú všetky potrebné opatrenia, ktoré majú k dispozícii, na ochranu neutajovaných skutočností, ktoré si vyžadujú obmedzenia prístupu a šírenia, pred neoprávneným sprístupnením.

               7.6.

               Zmluvné strany môžu stanoviť podrobné bezpečnostné opatrenia na označovanie, uchovávanie, ochranu kontrolovaných neutajovaných skutočností a na zaobchádzanie s nimi.

         8.   Riešenie sporov

               8.1.

               Spory týkajúce sa duševného vlastníctva sa riešia podľa ustanovení prílohy k dohode.

               8.2.

               S výnimkou sporov týkajúcich sa duševného vlastníctva sa všetky otázky alebo spory vznikajúce v rámci tohto vykonávacieho ujednania alebo súvisiace s ním urovnávajú na základe vzájomnej dohody medzi zmluvnými stranami v súlade s podmienkami dohody vrátane článku 12.

         9.   Trvanie

   Toto vykonávacie ujednanie nadobúda platnosť podpisom oboch zmluvných strán. Zostáva v platnosti tak dlho, kým je platná dohoda alebo kým niektorá zmluvná strana neukončí svoju účasť na tomto ujednaní. V prípade, že niektorá zmluvná strana má v úmysle ukončiť svoju účasť na tomto ujednaní, mala by sa usilovať oznámiť druhej zmluvnej strane tento úmysel 90 dní vopred. Zámerom je, aby sa ochrana utajovaných skutočností a prevencia akéhokoľvek neoprávneného sprístupnenia skutočností naďalej vykonávali v súlade s podmienkami dohody a v súlade s Dohodou o bezpečnosti utajovaných skutočností z roku 2007 bez ohľadu na pozastavenie alebo uplynutie platnosti tohto vykonávacieho ujednania alebo dohody. Toto vykonávacie ujednanie sa môže upraviť alebo rozšíriť na základe písomného súhlasu oboch zmluvných strán.

      Podpísané dňa … 2010

         ZA VLÁDU SPOJENÝCH ŠTÁTOV AMERICKÝCH

         ZA EURÓPSKU KOMISIU V MENE EURÓPSKEJ ÚNIE


title: 2005/87/ES: Rozhodnutie Komisie z 2. februára 2005, ktorým sa povoľuje Švédsku, aby používalo systém stanovený v hlave I nariadenia Európskeho parlamentu a Rady (ES) č. 1760/2000 nahrádzajúci štatistické zisťovania o hovädzom dobytku (oznámené pod číslom dokumentu K(2005) 194) (Text s významom pre EHP)

text:
               3.2.2005

               SK

               Úradný vestník Európskej únie

               L 30/20

      ROZHODNUTIE KOMISIE

   z 2. februára 2005,
   ktorým sa povoľuje Švédsku, aby používalo systém stanovený v hlave I nariadenia Európskeho parlamentu a Rady (ES) č. 1760/2000 nahrádzajúci štatistické zisťovania o hovädzom dobytku
   (oznámené pod číslom dokumentu K(2005) 194)
   (Iba švédsky text je autentický)
   (Text s významom pre EHP)
   (2005/87/ES)
   KOMISIA EURÓPSKYCH SPOLOČENSTIEV,
   so zreteľom na Zmluvu o založení Európskeho spoločenstva,
   so zreteľom na smernicu Rady 93/24/EHS z 1. júna 1993 o štatistických zisťovaniach, ktoré sa majú vykonávať v oblasti výroby z hovädzieho dobytka (1), a najmä na jej článok 1 ods. 2 a ods. 3,
   keďže:

               (1)

               Hlava I nariadenia Európskeho parlamentu a Rady (ES) č. 1760/2000 (2) zavádza systém na identifikáciu a registráciu hovädzieho dobytka.

               (2)

               Rozhodnutie Komisie 1999/693/ES uznáva plne prevádzkyschopný charakter švédskej databázy pre hovädzí dobytok (3).

               (3)

               V súlade so smernicou 93/24/EHS možno členským štátom na ich vlastnú žiadosť povoliť používanie informačných administratívných zdrojov, ktoré nahrádzajú štatistické zisťovania o hovädzom dobytku, aby spĺňali záväzky dotknutej smernice.

               (4)

               Spolu so žiadosťou z 29. októbra 2003 Švédsko postúpilo technickú dokumentáciu o štruktúre a najnovšej databáze, ktoré sú uvedené v hlave I nariadenia (ES) č. 1760/2000, ako aj o výpočtových metódach štatistických informácií.

               (5)

               Švédsko osobitne navrhlo výpočtové metódy na získanie štatistických informácií pre kategórie uvedené v článku 3 ods. 1 smernice 93/24/EHS, ktoré sa nenachádzajú priamo v databáze uvedenej v hlave I nariadenia (ES) č. 1760/2000. Švédsko by malo vziať do úvahy všetky opatrenia, aby sa zaistilo, že tieto výpočtové metódy zabezpečujú presnosť štatistických údajov.

               (6)

               Po preskúmaní a analýze technickej dokumentácie oznámenej švédskymi orgánmi vyplýva, že žiadosť by mala byť prijatá.

               (7)

               Uvedené rozhodnutie je v súlade so stanoviskom Stáleho výboru pre poľnohospodársku štatistiku, ustanoveného rozhodnutím Rady 72/279/EHS (4),

         PRIJALA TOTO ROZHODNUTIE:
   Článok 1
   Švédsko je oprávnené zrušiť a nahradiť štatistické zisťovania o hovädzom dobytku podľa smernice 93/24/EHS prostredníctvom použitia systému pre identifikáciu a registráciu hovädzieho dobytka, ktorý je uvedený v hlave I nariadenia (ES) č. 1760/2000, aby získalo všetky požadované štatistické informácie, s cieľom zohľadniť povinnosti požadované dotknutou smernicou.
   Článok 2
   Ak systém uvedený v prvom článku prestane byť výkonný alebo ak bude jeho obsah prinášať iba slabé štatistické informácie pre všetky alebo určité kategórie hovädzieho dobytka, Švédsko sa znovu vráti k používaniu systému štatistických zisťovaní s cieľom vyhodnotiť všetok hovädzí dobytok alebo jeho príslušné kategórie.
   Článok 3
   Toto rozhodnutie je adresované Švédskemu kráľovstvu.

      V Bruseli 2. februára 2005

            Za Komisiu

         Joaquín ALMUNIA

            člen Komisie

      (1)  Ú. v. ES L 149, 21.6.1993, s. 5. Smernica naposledy zmenená a doplnená nariadením Európskeho parlamentu a Rady (ES) č. 1882/2003 (Ú. v. EÚ L 284, 31.10.2003, s. 1).

      (2)  Ú. v. ES L 204, 11.8.2000, s. 1. Nariadenie naposledy zmenené a doplnené Aktom o pristúpení z roku 2003.

      (3)  Ú. v. ES L 273, 23.10.1999, s. 14.

      (4)  Ú. v. ES L 179, 7.8.1972, s. 1.


title: 2009/97/ES: Rozhodnutie Rady z  24. júla 2008 o podpise a predbežnom vykonávaní Memoranda o spolupráci medzi Medzinárodnou organizáciou civilného letectva a Európskym spoločenstvom v oblasti bezpečnostných auditov/inšpekcií a súvisiacich záležitostí

text:
               5.2.2009

               SK

               Úradný vestník Európskej únie

               L 36/18

      ROZHODNUTIE RADY

   z 24. júla 2008
   o podpise a predbežnom vykonávaní Memoranda o spolupráci medzi Medzinárodnou organizáciou civilného letectva a Európskym spoločenstvom v oblasti bezpečnostných auditov/inšpekcií a súvisiacich záležitostí
   (2009/97/ES)
   RADA EURÓPSKEJ ÚNIE,
   so zreteľom na Zmluvu o založení Európskeho spoločenstva, a najmä na jej článok 80 ods. 2 v spojení s jej článkom 300 ods. 2 prvým pododsekom prvou vetou,
   so zreteľom na návrh Komisie,
   keďže:

               (1)

               Rada Komisiu 30. novembra 2007 splnomocnila začať rokovania o dohode o auditoch/inšpekciách v oblasti bezpečnostnej ochrany civilného letectva a súvisiacich záležitostiach medzi Európskym spoločenstvom a Medzinárodnou organizáciou civilného letectva (ICAO).

               (2)

               Komisia v mene Spoločenstva prerokovala s ICAO Memorandum o spolupráci v oblasti bezpečnostných auditov/inšpekcií a súvisiacich záležitostí v súlade so smernicami uvedenými v prílohe I a s postupom ad hoc uvedeným v prílohe II k rozhodnutiu Rady splnomocňujúcemu Komisiu začať rokovania.

               (3)

               S výhradou jeho možného uzavretia k neskoršiemu dátumu by sa Memorandum malo podpísať a predbežne vykonávať,

         ROZHODLA TAKTO:
   Článok 1
   Týmto sa v mene Spoločenstva schvaľuje podpísanie Memoranda o spolupráci medzi Medzinárodnou organizáciou civilného letectva a Európskym spoločenstvom v oblasti bezpečnostných auditov/inšpekcií a súvisiacich záležitostí, s výhradou rozhodnutia Rady o uzavretí uvedeného memoranda.
   Text memoranda je pripojený k tomuto rozhodnutiu.
   Článok 2
   Týmto sa predseda Rady poveruje určiť osobu(-y) splnomocnenú(-é) podpísať Memorandum v mene Spoločenstva s výhradou jeho uzavretia.
   Článok 3
   Do ukončenia postupov na jeho formálne uzavretie sa Memorandum s výhradou reciprocity predbežne vykonáva od dátumu jeho podpísania.

      V Bruseli 24. júla 2008

            Za Radu

            predseda

         B. HORTEFEUX

      PREKLAD

         MEMORANDUM O SPOLUPRÁCI

      medzi Medzinárodnou organizáciou civilného letectva a Európskym spoločenstvom v oblasti bezpečnostných auditov/inšpekcií a súvisiacich záležitostí
      Medzinárodná organizácia civilného letectva („ICAO“)
      a
      Európske spoločenstvo („ES“),
      ďalej len „zmluvné strany“,
      PRIPOMÍNAJÚC Dohovor o medzinárodnom civilnom letectve podpísaný v Chicagu 7. decembra 1944 (ďalej len „Chicagský dohovor“), a najmä jeho prílohu17 – bezpečnosť (ďalej len „príloha 17“);
      MAJÚC na pamäti uznesenie zhromaždenia ICAO č. A35-9, ktoré nariadilo generálnemu tajomníkovi, aby pokračoval v plnení Univerzálneho programu bezpečnostných auditov (USAP) ICAO, ktorý obsahuje pravidelné, povinné, systematické a zosúladené bezpečnostné audity všetkých zmluvných štátov Chicagského dohovoru (ďalej len „zmluvné štáty“);
      PRIPOMÍNAJÚC nariadenie Európskeho parlamentu a Rady (ES) č. 2320/2002 zo 16. decembra 2002 o ustanovení spoločných pravidiel v oblasti bezpečnostnej ochrany civilného letectva (1) [ďalej len „nariadenie (ES) č. 2320/2002“] a nariadenie Európskeho parlamentu a Rady (ES) č. 300/2008 z 11. marca 2008 o spoločných pravidlách v oblasti bezpečnostnej ochrany civilného letectva a o zrušení nariadenia (ES) č. 2320/2002 (2) ďalej len „nariadenie (ES) č. 300/2008“], ktoré nahradí nariadenie (ES) č. 2320/2002 po prijatí potrebných vykonávacích opatrení;
      BERÚC na zreteľ nariadenie Komisie (ES) č. 1486/2003 z 22. augusta 2003 ustanovujúce postupy pre vykonávanie inšpekcií Komisie v oblasti bezpečnostnej ochrany civilného letectva (3), a najmä jeho článok 16, ktorým sa ustanovuje, že Európska komisia zohľadňuje plánované alebo nedávno uskutočnené bezpečnostné audity medzivládnych organizácií s cieľom zabezpečiť celkovú efektívnosť rozličných činností v oblasti bezpečnostných inšpekcií a auditov;
      BERÚC do úvahy uplatňovanie relevantného práva Spoločenstva, najmä nariadenia Európskeho parlamentu a Rady (ES) č. 1049/2001 z 30. mája 2001 o prístupe verejnosti k dokumentom Európskeho parlamentu, Rady a Komisie (4), ako aj rozhodnutia Komisie 2001/844/ES, ESUO, Euratom z 29. novembra 2001, ktorým sa mení a dopĺňa jej rokovací poriadok (ďalej len „rozhodnutie 2001/844/ES, ESUO, Euratom“), najmä jeho oddielov 10 a 26 a jeho zmien a doplnení (5),
      MAJÚC na pamäti skutočnosť, že väčšina noriem obsiahnutých v prílohe 17 je zahrnutá aj v nariadení (ES) č. 2320/2002 a že Európska komisia vykonáva inšpekcie v členských štátoch Európskej únie (ďalej len „EÚ“) s cieľom monitorovať uplatňovanie uvedeného nariadenia;
      PRIHLIADAJÚC na to, že hlavným cieľom programu auditov ICAO a programu inšpekcií Európskej komisie je zvýšiť bezpečnostnú ochranu letectva vyhodnotením realizácie príslušných noriem, identifikáciou prípadných nedostatkov a zabezpečením nápravy nedostatkov v prípade potreby;
      PRIHLIADAJÚC na to, že je žiaduce nadviazať vzájomnú spoluprácu v oblasti auditov/inšpekcií bezpečnostnej ochrany letectva a súvisiacich záležitostí spôsobom, ktorý zabezpečí lepšie využívanie obmedzených zdrojov a zabráni duplicite snáh pri súčasnom zachovaní univerzálnosti a celistvosti programu USAP ICAO;
      PRIHLIADAJÚC na to, že Európska komisia má výkonné právomoci na zabezpečenie vykonávania právnych predpisov Spoločenstva o bezpečnostnej ochrane civilného letectva;
      PRIHLIADAJÚC na to, že Rada ICAO na svojom 176. zasadnutí nariadila, že všade, kde je to možné, by sa mali audity ICAO v oblasti bezpečnostnej ochrany letectva sústrediť na schopnosť štátu zabezpečiť náležitý vnútroštátny dohľad; a ďalej požiadala generálneho tajomníka, aby preskúmal mechanizmy spolupráce a najefektívnejšie využívanie zdrojov v regiónoch, v ktorých existujú povinné regionálne vládne programy auditu,
      1.   Všeobecné ustanovenia
      1.1.   Normy obsiahnuté v prílohe 17, ktoré nie sú zahrnuté v právnych predpisoch ES, nespadajú do sféry pôsobnosti tohto Memoranda o spolupráci.
      1.2.   Pokiaľ ide o normy obsiahnuté v prílohe 17, ktoré sú zahrnuté v právnych predpisoch ES, ICAO posúdi inšpekcie Európskej komisie vykonávané príslušnými národnými orgánmi členských štátov EÚ, aby overila dodržiavanie týchto noriem v súlade s odsekom 3 tohto Memoranda o spolupráci zmluvnými štátmi viazanými právnymi predpismi Spoločenstva o bezpečnostnej ochrane civilného letectva.
      1.3.   O vykonávaní posúdení ICAO v Európskom spoločenstve sa bude diskutovať na žiadosť jednej zo strán, najmenej však raz ročne.
      1.4.   Audítori ICAO sa môžu občas pripojiť k inšpekciám Európskej komisie na letiskách EÚ ako pozorovatelia po tom, ako Európska komisia dostane výslovný súhlas príslušného členského štátu EÚ.
      2.   Informácie o inšpekciách Európskej komisie v Európskom spoločenstve, ktoré sa majú poskytovať ICAO
      2.1.   V súlade s rozhodnutím 2001/844/ES, ESUO, Euratom sa splnomocneným pracovníkom ICAO poskytujú tieto utajované informácie EÚ na stupni utajenia „RESTREINT UE“:

                  A.

                  Spoločné pravidlá a normy v oblasti bezpečnostnej ochrany letectva v súlade s článkom 4 ods. 2 nariadenia (ES) č. 2320/2002 alebo článkom 4 nariadenia (ES) č. 300/2008 a

                  B.

                  pokiaľ ide o inšpekcie Európskej komisie vykonávané príslušnými orgánmi členských štátov EÚ:

                              a)

                              všeobecné informácie o plánovaní inšpekcií Európskej komisie vrátane časového rozpisu inšpekcií vykonávaných príslušnými národnými orgánmi a o všetkých jeho zmenách alebo doplneniach, len čo sa stanú dostupnými;

                              b)

                              stav inšpekčných činností príslušných národných orgánov a letísk, dátumy vydania konečných správ o inšpekciách a dátumy prijatia akčných plánov od príslušného štátu;

                              c)

                              metodika inšpekcií Európskej komisie;

                              d)

                              správa o inšpekcii vykonanej príslušným národným orgánom spolu s akčným plánom príslušného štátu týkajúcim sa inšpekcie vykonanej príslušným národným orgánom s uvedením činností a konečných termínov pre nápravu zistených nedostatkov a

                              e)

                              následné činnosti uskutočnené Európskou komisiou v súvislosti s inšpekciou vykonanou príslušným národným orgánom.

            2.2.   ICAO obmedzí prístup k utajovaným informáciám, ktoré Európska komisia poskytne v súvislosti s touto spoluprácou splnomocneným pracovníkom, len na nutnosť poznať základ. Splnomocnení pracovníci nevyzradia tieto informácie žiadnej tretej strane. ICAO uplatní všetky potrebné právne a vnútorné mechanizmy na ochranu dôverného charakteru informácií, ktoré poskytne Európska komisia.
      2.3.   Európska komisia a ICAO dohodnú ďalšie postupy na ochranu utajovaných informácií, ktoré poskytne Európska komisia na základe tohto Memoranda o spolupráci. Tieto postupy zahŕňajú možnosť Európskej komisie overiť, ktoré ochranné opatrenia uskutočnila ICAO.
      3.   Hodnotenia systému inšpekcií Európskej komisie v oblasti bezpečnostnej ochrany letectva Medzinárodnou organizáciou civilného letectva
      3.1.   Hodnotenia systému inšpekcií Európskej komisie v oblasti bezpečnostnej ochrany letectva Medzinárodnou organizáciou civilného letectva pozostávajú z analýzy požiadaviek Európskej komisie a informácií, ktoré poskytla podľa odseku 2. V prípade potreby ICAO navštívi Európsku komisiu, Generálne riaditeľstvo pre energetiku a dopravu v jeho ústredí v Bruseli v Belgicku.
      3.2.   Osobitný súpis podkladov a praktické mechanizmy pre hodnotenia systému inšpekcií Európskej komisie v oblasti bezpečnostnej ochrany letectva Medzinárodnou organizáciou civilného letectva sa dohodnú prostredníctvom výmeny listov medzi ICAO a Európskou komisiou.
      4.   Riešenie sporov
      4.1.   Akýkoľvek rozdiel alebo spor týkajúci sa výkladu alebo uplatňovania tohto Memoranda o spolupráci sa vyrieši rokovaním medzi stranami.
      4.2.   Nič v tomto Memorande o spolupráci alebo v súvislosti s ním sa nepovažuje za zrieknutie sa akýchkoľvek výsad a imunít strán.
      5.   Iné dohody
      5.1.   Toto Memorandum o spolupráci nenahrádza ani neprejudikuje iné formy spolupráce medzi stranami.
      6.   Revízia – Nadobudnutie platnosti
      6.1.   Strany preskúmajú vykonávanie tohto Memoranda o spolupráci na konci súčasnej fázy programu USAP a skôr, ak to jedna zo strán bude považovať za potrebné.
      6.2.   Až do nadobudnutia platnosti sa toto Memorandum o spolupráci vykonáva predbežne od dátumu jeho podpísania.
      6.3.   Toto Memorandum o spolupráci nadobudne platnosť v prvý deň druhého mesiaca nasledujúceho po poslednom z dvoch oznámení, ktorými sa strany navzájom informovali o ukončení svojich príslušných vnútorných postupov.

         V Montreali sedemnásteho septembra roku dvetisícosem, vyhotovené dvojmo, v anglickom jazyku.

               Za Európske spoločenstvo

               Za Medzinárodnú organizáciu civilného letectva

         (1)  Ú. v. ES L 355, 30.12.2002, s. 1.

         (2)  Ú. v. EÚ L 97, 9.4.2008, s. 72.

         (3)  Ú. v. EÚ L 213, 23.8.2003, s. 3.

         (4)  Ú. v. ES L 145, 31.5.2001, s. 43.

         (5)  Rozhodnutia 2005/94/ES, Euratom, 2006/70/ES, Euratom a 2006/548/ES, Euratom.


title: Rozhodnutie Rady 2003/211/SZBP z 24. februára 2003 o uzatvorení Dohody medzi Európskou úniou a Severoatlantickou alianciou o ochrane informácií

text:
Dôležité právne oznámenie

|

32003D0211

Úradný vestník L 080 , 27/03/2003 S. 0035 - 0035

		Rozhodnutie Rady 2003/211/SZBPz 24. februára 2003o uzatvorení Dohody medzi Európskou úniou a Severoatlantickou alianciou o ochrane informáciíRADA EURÓPSKEJ ÚNIE,so zreteľom na Zmluvu o Európskej únii, a najmä na jej článok 24,so zreteľom na odporúčanie predsedníctva,keďže:(1) 26. júla 2000 bolo medzi Generálnym sekretariátom Rady a Severoatlantickou alianciou uzatvorené Dočasné dojednanie o bezpečnosti vo forme výmeny listov medzi generálnymi tajomníkmi oboch organizácií.(2) Európska Rada na svojom zasadnutí v Barcelone zdôraznila, že je dôležité dosiahnuť trvalé dojednania medzi Európskou úniou a NATO v najbližšom možnom termíne. S týmto cieľom oslovila tiež predsedníctvo spolu s vysokým splnomocnencom, aby obnovili príslušné kontakty na najvyššej úrovni s cieľom zabezpečenia pozitívnych výsledkov. Medzi spomínanými dojednaniami bola aj Dohoda o ochrane informácií.(3) Po nadobudnutí účinnosti svojich bezpečnostných nariadení 1. decembra 2001 sú Rada a Komisia v postavení, že spĺňajú v plnej miere záväzky, ktoré vyplývajú z vykonávania takejto dohody.(4) Podľa rozhodnutia Rady z 15. apríla 2002, ktorým sa predsedníctvo oprávňuje začať rokovania s NATO, predsedníctvo s pomocou generálneho tajomníka/vysokého splnomocnenca vyjednalo Dohodu o ochrane informácií.(5) Táto dohoda by sa mala schváliť,ROZHODLA TAKTO:Článok 1Dohoda medzi Európskou úniou a Severoatlantickou alianciou o ochrane informácií sa týmto schvaľuje v mene Európskej únie.Znenie dohody je pripojené k tomuto rozhodnutiu.Článok 2Predseda Rady sa týmto splnomocňuje na podpísanie dohody, aby sa stala záväznou pre Európsku úniu.Článok 3Toto rozhodnutie nadobúda účinnosť dňom jeho prijatia.Článok 4Toto rozhodnutie sa uverejní v Úradnom vestníku Európskej únie.V Bruseli 24. februára 2003Za RadupredsedaG. Papandreou--------------------------------------------------


title: 2010/777/EÚ: Rozhodnutie Komisie z  15. decembra 2010 , ktorým sa mení a dopĺňa smernica Rady 2008/90/ES za účelom rozšírenia výnimky pokiaľ ide o dovozné podmienky na množiteľský materiál ovocných drevín a ovocné dreviny určené na výrobu ovocia z tretích krajín [oznámené pod číslom K(2010) 8992]

text:
               16.12.2010

               SK

               Úradný vestník Európskej únie

               L 332/40

         ROZHODNUTIE KOMISIE
   z 15. decembra 2010,
   ktorým sa mení a dopĺňa smernica Rady 2008/90/ES za účelom rozšírenia výnimky pokiaľ ide o dovozné podmienky na množiteľský materiál ovocných drevín a ovocné dreviny určené na výrobu ovocia z tretích krajín
   [oznámené pod číslom K(2010) 8992]
   (2010/777/EÚ)
   EURÓPSKA KOMISIA,
   So zreteľom na Zmluvu o fungovaní Európskej únie,
   so zreteľom na smernicu Rady 2008/90/ES z 29. septembra 2008 o uvádzaní množiteľského materiálu ovocných drevín a ovocných drevín určených na výrobu ovocia do obehu (1), a najmä na jej článok 12 ods. 2 druhý pododsek,
   keďže:

               (1)

               Komisia musí podľa článku 12 ods. 1 smernice 2008/90/ES rozhodnúť, či množiteľský materiál ovocných rastlín a ovocné rastliny produkované v tretej krajine a poskytujúce rovnaké záruky, pokiaľ ide o povinnosti dodávateľa, totožnosť, vlastnosť, zdravotný stav rastlín, rastové prostredie, balenie, inšpekčné dojednania, označenie a uzatváranie, sú rovnocenné v každom spomenutom ohľade s množiteľským materiálom ovocných rastlín a ovocnými rastlinami produkovanými v Únii a či sú v súlade s požiadavkami a podmienkami uvedenej smernice.

               (2)

               V súčasnosti dostupné informácie o podmienkach, ktoré sa uplatňujú v tretích krajinách, sú však ešte stále nepostačujúce na to, aby Komisii umožnili v tomto štádiu prijať takéto rozhodnutie pre niektorú z tretích krajín.

               (3)

               S cieľom zabrániť narušeniu obchodných tokov by sa malo členským štátom, ktoré dovážajú množiteľský materiál ovocných drevín a ovocné dreviny z tretích krajín, povoliť, aby naďalej na tieto produkty uplatňovali podmienky rovnocenné s podmienkami uplatňovanými pre podobné produkty Únie v súlade s článkom 12 ods. 2 smernice 2008/90/ES.

               (4)

               Je vhodné umožniť uplatňovanie takýchto podmienok na obdobie konzistentné s prechodným obdobím uvedeným v článku 21 smernice 2008/90/ES.

               (5)

               Obdobie uplatňovania výnimky ustanovenej v smernici 2008/90/ES pre takýto dovoz by sa preto malo predĺžiť do 31. decembra 2018.

               (6)

               Smernica 2008/90/ES by sa preto mala zodpovedajúcim spôsobom zmeniť a doplniť.

               (7)

               Opatrenia ustanovené v tomto rozhodnutí sú v súlade so stanoviskom Stáleho výboru pre množiteľský materiál a rastliny ovocných rodov a druhov,

         PRIJALA TOTO ROZHODNUTIE:
   Článok 1
   V článku 12 ods. 2 prvom pododseku smernice 2008/90/ES sa dátum „do 31. decembra 2010“ nahrádza dátumom „do 31. decembra 2018“.
   Článok 2
   Toto rozhodnutie je určené členským štátom.

      V Bruseli 15. decembra 2010

            Za Komisiu

         John DALLI

            člen Komisie

      (1)  Ú. v. EÚ L 267, 8.10.2008, s. 8.


title: 2007/789/ES: Rozhodnutie Komisie zo 4. decembra 2007 , ktorým sa pozastavuje konečné antidumpingové clo na dovoz silikomangánu s pôvodom v Čínskej ľudovej republike a Kazachstane uložené nariadením (ES) č. 1420/2007

text:
               5.12.2007

               SK

               Úradný vestník Európskej únie

               L 317/79

      ROZHODNUTIE KOMISIE

   zo 4. decembra 2007,
   ktorým sa pozastavuje konečné antidumpingové clo na dovoz silikomangánu s pôvodom v Čínskej ľudovej republike a Kazachstane uložené nariadením (ES) č. 1420/2007
   (2007/789/ES)
   KOMISIA EURÓPSKYCH SPOLOČENSTIEV,
   so zreteľom na Zmluvu o založení Európskeho spoločenstva,
   so zreteľom na nariadenie Rady (ES) č. 384/96 z 22. decembra 1995 o ochrane pred dumpingovými dovozmi z krajín, ktoré nie sú členmi Európskeho spoločenstva (1) (ďalej len „základné nariadenie“), a najmä na jeho článok 14 ods. 4,
   po porade s poradným výborom,
   keďže:
   A.   POSTUP

               (1)

               Rada uložila nariadením (ES) č. 1420/2007 (2) konečné antidumpingové clo na dovoz silikomangánu (vrátane ferosilikomangánu) (ďalej len „SiMn“) s pôvodom v Čínskej ľudovej republike (ďalej len „ČĽR“) a Kazachstane, ktorý je zaradený pod kódy KN 7202 30 00 a ex 8111 00 11 (kód TARIC 8111001110) (ďalej len „príslušný výrobok“). Sadzba antidumpingového cla je v prípade výrobku s pôvodom v ČĽR 8,2 % a v prípade výrobku s pôvodom v Kazachstane 6,5 %.

               (2)

               Komisii boli poskytnuté informácie o zmene trhových podmienok, ktorá nastala po pôvodnom období prešetrovania uvedenom v nariadení (ES) č. 1420/2007, a ktorá by mohla byť dôvodom na pozastavenie uložených opatrení v súlade s článkom 14 ods. 4 základného nariadenia. Komisia preto preskúmala, či takéto pozastavenie bolo oprávnené.

         B.   DÔVODY

               (3)

               V článku 14 ods. 4 základného nariadenia sa ustanovuje, že v záujme Spoločenstva môžu byť antidumpingové opatrenia pozastavené v prípade, že trhové podmienky sa dočasne zmenili do tej miery, že nie je pravdepodobné, že v dôsledku pozastavenia ich platnosti dôjde k pretrvávaniu ujmy, a ak sa výrobné odvetvie Spoločenstva mohlo k tomuto rozhodnutiu vyjadriť a jeho pripomienky sa zohľadnili. V článku 14 ods. 4 sa ďalej uvádza, že príslušné antidumpingové opatrenia sa môžu kedykoľvek obnoviť, ak zanikne dôvod pre pozastavenie ich platnosti.

               (4)

               Od pôvodného obdobia prešetrovania bol zaznamenaný nárast svetových cien SiMn, čo svedčí o zmene trhovej situácie a trhových podmienok. Komisia preto vykonala ďalšie prešetrovanie na posúdenie posledného vývoja objemov a cien príslušného výrobku v období od 1. júla 2006 do 30. septembra 2007 a ich vplyvu na ujmu spôsobenú výrobnému odvetviu Spoločenstva a na všeobecný záujem Spoločenstva.

               (5)

               Na základe zistených informácií bolo stanovené, že trhové ceny SiMn na trhu Spoločenstva sa zvýšili od pôvodného obdobia prešetrovania do tretieho štvrťroka 2007 asi o 69 %, t. j. z priemerne 622 EUR/t v treťom štvrťroku 2006 na priemerne 1 051 EUR/t v treťom štvrťroku 2007. Výrazný nárast asi o 42 % bol zaznamenaný najmä medzi druhým a tretím štvrťrokom 2007. Tento vývoj je možné pozorovať aj na iných významných trhoch na celom svete, ako pri dovoze SiMn do Spoločenstva.

               (6)

               SiMn je kľúčovou surovinou, ktorá sa používa na výrobu ocele. Uvedený nárast cien je možné vysvetliť prechodným nedostatkom ponuky v spojení s vyšším dopytom po SiMn na základe celosvetového zvýšenia dopytu po oceli. Z informácií o predchádzajúcich náhlych nárastoch cien ako napríklad v roku 2004 vyplýva, že takáto nerovnováha medzi dopytom a ponukou na tomto trhu má prechodný charakter. Ceny spravidla po úplnom vyčerpaní kapacitných rezerv SiMn klesnú na svoju dlhodobú úroveň.

               (7)

               Medzi pôvodným obdobím prešetrovania a obdobím od 1. októbra 2006 do 30. septembra 2007 sa trhový podiel dovozu SiMn s pôvodom v ČĽR a Kazachstane znížil o 0,6 percentuálnych bodov na 9,8 % celej spotreby Spoločenstva. Spotreba ES sa zvýšila o 20 %.

               (8)

               Od pôvodného obdobia prešetrovania sa situácia vo výrobnom odvetví Spoločenstva zlepšila. Medzi pôvodným obdobím prešetrovania a obdobím od 1. októbra 2006 do 30. septembra 2007 sa objem predaja zvýšil o 15 % a objem výroby o 19 %. Trhový podiel výrobného odvetvia Spoločenstva sa však znížil o 1,1 percentuálneho bodu na 23,8 %. Zisky sa výrazne zvýšili a rentabilita výrobného odvetvia Spoločenstva v treťom štvrťroku 2007 dosiahla úroveň 42 %, čím značne prekročila primeranú hodnotu 5 % stanovenú v pôvodnom prešetrovaní.

               (9)

               Ako je uvedené v odôvodneniach 157 až 163 nariadenia (ES) č. 1420/2007, očakávalo sa, že uloženie príslušných opatrení bude mať určitý negatívny, aj keď obmedzený vplyv na používateľov v podobe zvýšenia nákladov, ktorý vyplýva z možnej potreby hľadať nové alebo alternatívne zdroje zásobovania. Vzhľadom na prechodnú zmenu trhových podmienok a skutočnosť, že výrobnému odvetviu Spoločenstva v súčasnosti v jej dôsledku nevzniká ujma, akýkoľvek negatívny vplyv na používateľov by sa mohol odstrániť pozastavením opatrení. Z toho vyplýva záver, že pozastavenie je vo všeobecnom záujme Spoločenstva.

               (10)

               Vzhľadom na prechodnú zmenu trhových podmienok, a najmä vzhľadom na vysokú úroveň cien SiMn na trhu Spoločenstva, ktorá je podstatne vyššia ako úroveň poškodzujúca úroveň cien, ktorá sa stanovila v pôvodnom prešetrovaní, a vzhľadom na údajnú nerovnováhu medzi dopytom a ponukou príslušného výrobku sa predpokladá, že po pozastavení opatrení opätovne nedôjde k ujme spojenej s dovozom príslušného výrobku s pôvodom v ČĽR a Kazachstane. V súlade s článkom 14 ods. 4 základného nariadenia sa preto navrhuje pozastaviť platné opatrenia na obdobie deviatich mesiacov.

         C.   KONZULTÁCIA S VÝROBNÝM ODVETVÍM SPOLOČENSTVA

               (11)

               Podľa článku 14 ods. 4 základného nariadenia Komisia informovala výrobné odvetvie Spoločenstva o svojom úmysle pozastaviť príslušné antidumpingové opatrenia. Výrobné odvetvie Spoločenstva dostalo príležitosť vyjadriť sa a proti pozastaveniu antidumpingových opatrení nevznieslo žiadne námietky.

         D.   ZÁVER

               (12)

               Komisia preto usudzuje, že sú splnené všetky požiadavky na pozastavenie antidumpingového cla uloženého na príslušný výrobok v súlade s článkom 14 ods. 4 základného nariadenia. Antidumpingové clo uložené nariadením (ES) č. 1420/2007 by sa preto malo pozastaviť na obdobie deviatich mesiacov.

               (13)

               Komisia bude monitorovať vývoj dovozu a cien príslušného výrobku. Ak by kedykoľvek vznikla situácia, v ktorej by dovoz zvýšených objemov príslušného výrobku z ČĽR a Kazachstanu za dumpingové ceny pokračoval a následne spôsoboval ujmu odvetviu spoločenstva, Komisia s ohľadom na hmotnoprávne pravidlá na posúdenie ujmy podnikne potrebné kroky na obnovenie antidumpingového cla. V prípade potreby môže byť podľa článku 11 ods. 3 základného nariadenia zavedené predbežné preskúmanie,

         ROZHODLA TAKTO:
   Článok 1
   Konečné antidumpingové clo uložené nariadením (ES) č. 1420/2007 na dovoz silikomangánu (vrátane ferosilikomangánu) s pôvodom v Čínskej ľudovej republike a Kazachstane, ktorý je zaradený pod kódy KN 7202 30 00 a ex 8111 00 11 (kód TARIC 8111001110), sa týmto pozastavuje na obdobie deviatich mesiacov.
   Článok 2
   Toto rozhodnutie nadobúda účinnosť dňom nasledujúcim po jeho uverejnení v Úradnom vestníku Európskej únie.

      V Bruseli 4. decembra 2007

            Za Komisiu

         Peter MANDELSON

            člen Komisie

      (1)  Ú. v. ES L 56, 6.3.1996, s. 1. Nariadenie naposledy zmenené a doplnené nariadením (ES) č. 2117/2005 (Ú. v. EÚ L 340, 23.12.2005, s. 17).

      (2)  Pozri stranu 5 Ú. v. EÚ.